CELEX: 52015PC0474
Language: hu
Date: 2015-10-01
Title: Javaslat A TANÁCS RENDELETE az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyv szerinti halászati lehetőségek elosztásáról

EURÓPAI BIZOTTSÁG
            Brüsszel, 2015.10.1.
            COM(2015) 474 final
            2015/0228(NLE)
            Javaslat
            A TANÁCS RENDELETE
            az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyv szerinti halászati lehetőségek elosztásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               A Tanács felhatalmazta az Európai Bizottságot, hogy az Európai Unió nevében tárgyalásokat folytasson az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv megújításáról. A tárgyalások eredményeként a tárgyalók 2015. július 10-én egy új jegyzőkönyvet parafáltak. A jegyzőkönyv az ideiglenes alkalmazás 14. cikkben rögzített kezdőnapjától, vagyis a jegyzőkönyv aláírásának napjától számított négyéves időszakra szól.
            
            
               A jegyzőkönyv célja, hogy – a rendelkezésre álló tudományos értékelések, különösen a Kelet-közép-atlanti Halászati Bizottság (CECAF) tudományos értékeléseinek figyelembevételével, valamint a tudományos szakvélemények és az Atlanti Tonhal Védelmére Létrehozott Nemzetközi Bizottság (ICCAT) ajánlásainak tiszteletben tartásával – az uniós hajóknak a rendelkezésre álló többlet korlátain belül halászati lehetőségeket biztosítson a mauritániai vizeken. Álláspontját a Bizottság többek között egy, az új jegyzőkönyv megkötésének lehetőségét vizsgáló, külső szakértők által készített előretekintő értékelés eredményeire alapozta. 
            
            
               A cél egyúttal az Európai Unió és a Mauritániai Iszlám Köztársaság közötti együttműködés szorosabbra fűzése is olyan, mindkét fél érdekét szolgáló partnerségi keret létrehozása érdekében, amely a Mauritániai Iszlám Köztársaság halászati övezetében lehetővé teszi a fenntartható halászati politika fejlesztését és a halászati erőforrások felelősségteljes kiaknázását.
            
            
               A jegyzőkönyv az alábbi halászati kategóriákban ír elő halászati lehetőségeket:
            
            
               –1. kategória – a langusztától és a tarisznyaráktól eltérő rákfélékre halászó hajók: 5000 tonna és 25 hajó,
            
            
               –2. kategória – szenegáli tőkehalra halászó (fagyasztó nélküli) vonóhálós hajók és fenékhorogsoros halászhajók: 6000 tonna és 6 hajó,
            
            
               –3. kategória – a szenegáli tőkehaltól eltérő tengerfenéki fajokra nem vonóhálóval halászó halászhajók: 3000 tonna és 6 hajó,
            
            
               –4. kategória – kerítőhálós tonhalhalászhajók: 12 500 tonna (referenciamennyiség) és 25 hajó,
            
            
               –5. kategória – horgászbotos vagy horogsoros tonhalhalászhajók: 7500 tonna (referenciamennyiség) és 15 hajó,
            
            
               –6. kategória – nyílt vízi halászatot folytató, fagyasztóval felszerelt vonóhálós hajók: 247 500 tonna és 19 hajó,
            
            
               –7. kategória – nyílt vízi halászatot folytató, fagyasztó nélküli hajók: 15 000 tonna (felhasználás esetén levonandó a 6. kategóriára megállapított mennyiségből) és 2 hajó. 
            
            
               Helyénvaló meghatározni e halászati lehetőségek tagállamok közötti elosztási arányait. A Bizottság mindezek alapján javasolja, hogy a Tanács fogadja el a mellékelt rendeletjavaslatot.
            
            
               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Az érdekeltekkel a 2012–2014-es időszakra szóló jegyzőkönyv értékelése keretében folyt egyeztetés. A technikai értekezletek során tagállami szakértőkkel is konzultáltak. A konzultációk azzal a következtetéssel zárultak, hogy az Uniónak érdekében áll a halászati megállapodást megújítani és egy jegyzőkönyvet megkötni a Mauritániai Iszlám Köztársasággal.
            
            
               3.A JAVASLAT JOGI ELEMEI
            
            
               Ezen eljárás megindítására a jegyzőkönyv aláírásáról és ideiglenes alkalmazásáról szóló tanácsi határozathoz és a jegyzőkönyv megkötéséről szóló tanácsi határozathoz kapcsolódó eljárások megindításával párhuzamosan kerül sor.
            
            
               4.KÖLTSÉGVETÉSI HATÁSOK
            
         
         
            
               A pénzügyi hozzájárulás évi 59 125 000 EUR, amely összeg a következőkből adódik össze:
            
            
               a) 261 500 tonnás teljes kifogható mennyiség az 1., 2., 3., 6. és 7. kategória vonatkozásában, valamint egy 20 000 tonnás referenciamennyiség a jegyzőkönyv szerinti 4. és 5. kategória tekintetében; e mennyiségek az erőforrásokhoz való hozzáférés címén fizetendő évi 55 000 000 EUR összegnek felelnek meg; 
            
            
               b) évi 4 125 000 EUR a Mauritániai Iszlám Köztársaság halászati politikájának fejlesztésére irányuló támogatás címén. Ez a támogatás megfelel a nemzeti halászati politika célkitűzéseinek és különösen a Mauritániai Iszlám Köztársaságnak a tudományos és műszaki együttműködés, a képzés, a halászati felügyelet, a környezetvédelem és a fejlesztési infrastruktúra támogatása tekintetében meglévő igényeinek.
            
            
               2015/0228 (NLE)
            
            
               Javaslat
            
            
               A TANÁCS RENDELETE
            
            
               az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyv szerinti halászati lehetőségek elosztásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A Tanács 2006. november 30-án elfogadta az Európai Közösség és a Mauritániai Iszlám Köztársaság közötti halászati partnerségi megállapodás megkötéséről szóló 1801/2006/EK rendeletet
                  1
                (a továbbiakban: partnerségi megállapodás).
            
            
               (2)Az Unió és a Mauritániai Iszlám Köztársaság 2015. július 10-én egy, a partnerségi megállapodáshoz csatolt új jegyzőkönyvet (a továbbiakban: jegyzőkönyv) parafáltak. A jegyzőkönyv halászati lehetőségeket biztosít az uniós hajóknak a Mauritániai Iszlám Köztársaság joghatósága alá tartozó halászati övezetben.
            
            
               (3)A Tanács […]-án/-én elfogadta a jegyzőkönyv aláírásáról és ideiglenes alkalmazásáról szóló (EU) XXX/2015 határozatot
                  2
               .
            
            
               (4)A jegyzőkönyv alkalmazásának időszakára vonatkozóan fontos meghatározni a halászati lehetőségek tagállamok közötti elosztásának módját.
            
            
               (5)Az 1006/2008/EK rendelet
                  3
                10. cikkének (1) bekezdésével összhangban, amennyiben úgy tűnik, hogy a jegyzőkönyv értelmében az Uniónak megítélt halászati lehetőségeket nem használják ki teljes mértékben, a Bizottság erről értesíti az érintett tagállamokat. Ha a Tanács által megállapítandó határidőn belül nem érkezik válasz, azt annak megerősítéseként kell tekinteni, hogy az érintett tagállam hajói nem használják ki teljes mértékben az adott időszakban számukra rendelkezésre álló halászati lehetőségeket. Ezt a határidőt meg kell állapítani.
            
            
               (6)Ennek a rendeletnek ezért a jegyzőkönyv aláírásának napjától kell alkalmazandónak lennie,
            
            
               (7)
            
            
               ELFOGADTA EZT A RENDELETET:
            
            
               1. cikk
            
         
         
            
               (1)Az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyvben (a továbbiakban: jegyzőkönyv) megállapított halászati lehetőségek a tagállamok között a következőképpen kerülnek elosztásra:
            
            
               a)1. kategória – a langusztától és a tarisznyaráktól eltérő rákfélékre halászó hajók: 
            
            
            
                     
                        Spanyolország
                     
                  
                  
                     
                           4 150 tonna
                     
                  
               
                     
                        Olaszország
                     
                  
                  
                     
                           600 tonna
                     
                  
               
                     
                        Portugália
                     
                  
                  
                     
                           250 tonna
                     
                  
               
            
               E kategória esetében egyidejűleg legfeljebb 25 hajó tartózkodhat a mauritániai vizeken.
            
            
            
               b)2. kategória – szenegáli tőkehalra halászó (fagyasztó nélküli) vonóhálós hajók és fenékhorogsoros halászhajók: 
            
            
            
                     
                        Spanyolország
                     
                  
                  
                     
                        6 000 tonna
                     
                  
               
            
               E kategória esetében egyidejűleg legfeljebb 6 hajó tartózkodhat a mauritániai vizeken. 
            
            
               c)3. kategória – a szenegáli tőkehaltól eltérő tengerfenéki fajokra nem vonóhálóval halászó halászhajók: 
            
            
            
               Spanyolország
                     3 000 tonna
            
            
            
               E kategória esetében egyidejűleg legfeljebb 6 hajó tartózkodhat a mauritániai vizeken. 
            
            
            
               d)4. kategória – kerítőhálós tonhalhalászhajók:
            
            
         
         
            
               Spanyolország
                     17 darab éves engedély
            
            
               Franciaország
                     8 darab éves engedély
            
            
               e)5. kategória: horgászbotos tonhalhalászhajók és felszíni horogsoros hajók
            
            
            
               Spanyolország
                     14 darab éves engedély
            
            
               Franciaország
                     1 darab éves engedély
            
            
               f)6. kategória – nyílt vízi halászatot folytató, fagyasztóval felszerelt vonóhálós hajók:
            
            
            
               Németország
                     12 560 tonna
            
            
               Franciaország
                     2 615 tonna
            
            
               Lettország
                     53 913 tonna
            
            
               Litvánia
                     57 642 tonna
            
            
               Hollandia
                     62 592 tonna
            
            
               Lengyelország
                     26 112 tonna
            
            
               Egyesült Királyság
                     8 531 tonna
            
            
               Írország
                     8 535 tonna
            
            
            
               A tagállamok a jegyzőkönyv érvényességi ideje alatt minden évben az alábbi számú negyedéves engedéllyel rendelkeznek:
            
            
            
               Németország
                     4
            
         
         
            
               Franciaország
                     2
            
            
               Lettország
                     20
            
            
               Litvánia
                     22
            
            
               Hollandia
                     16
            
            
               Lengyelország
                     8
            
            
               Egyesült Királyság
                     2
            
            
               Írország
                     2
            
            
            
               A tagállamok tájékoztatják a Bizottságot, ha egyes engedélyeik más tagállamok részére átadhatóvá válnak.
            
            
            
               E kategória esetében egyidejűleg legfeljebb 19 hajó tartózkodhat a mauritániai vizeken.
            
            
            
               g)7. kategória – nyílt vízi halászatot folytató, fagyasztó nélküli hajók:
            
            
               Írország
                     
                     
                     15 000 tonna
            
            
            
               Ezek a halászati lehetőségek kihasználatlanságuk esetén átcsoportosítandók a 6. kategóriába, az említett kategóriának megfelelő elosztási kulcs szerint. Írország a jegyzőkönyv érvényességi ideje alatt minden évben legkésőbb július 1-jéig tájékoztatja a Bizottságot, ha egyes engedélyei más tagállamok részére átadhatóvá válnak.
            
            
               (2)Ha az (1) bekezdésben említett tagállamok halászati engedély iránti kérelmei nem merítik ki a jegyzőkönyvben meghatározott halászati lehetőségeket, a Bizottság az 1006/2008/EK rendelet 10. cikkében foglalt rendelkezéseknek megfelelően figyelembe veszi bármely más tagállam halászati engedély iránti kérelmét is.
            
            
               (3)Az a határidő, amelyen belül a tagállamoknak az 1006/2008/EK rendelet 10. cikkének (1) bekezdése szerint meg kell erősíteniük, hogy a megállapodás alapján számukra odaítélt halászati lehetőségeket nem használják ki teljes mértékben, 10 munkanap attól a naptól számítva, amikor a Bizottság tájékoztatja őket, hogy a halászati lehetőségeket nem merítették ki teljes mértékben.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
         
         
            
               Rendelkezései a jegyzőkönyv aláírásának napjától alkalmazandók.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  A Tanács 2006. november 30-i 1801/2006/EK rendelete az Európai Közösség és a Mauritániai Iszlám Köztársaság közötti halászati partnerségi megállapodás megkötéséről (HL L 343., 2006.12.8., 1. o.).
               
               
                  
                     (2)
                  A Tanács (EU) ...... határozata az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyvnek az Európai Unió nevében történő aláírásáról és ideiglenes alkalmazásáról (HL L […]., […]., […]. o.)
               
               
                  
                     (3)
                  A Tanács 2008. szeptember 29-i 1006/2008/EK rendelete a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről, valamint a 2847/93/EGK és az 1627/94/EK rendelet módosításáról, továbbá a 3317/94/EK rendelet hatályon kívül helyezéséről (HL L 286., 2008.10.29., 33. o.).